kardosdrur/scandi-wiki huggingface dataset:
Grønland Teglværk

Grønland Teglværk var en teglværksfabrik i Egernsund, Sønderjylland.

Historie 
Teglværket blev oprettet i 1777 af forpagter Jørgensen fra Skodsbølgård efter tilladelse fra hertugen af Glücksborg. Ved siden af lå siden 1764 teglværket Island og siden 1792 teglværket Jan Mayen. Det var de nordligste af adskillige teglværker i Egernsund og fik derfor navne efter de nordligste besiddelser i det daværende danske monarki.

I 1894 blev de tre samlet under Vereinigte Ziegeleien, der siden 1920 har heddet De Forenede Teglværker og siden 2000 Egernsund Tegl. Teglværkerne var selvstændigt ejet, men indgik i et salgssamarbejde.

I 1919 blev Grønland købt af A.C. Møller og i 1921 opkøbtes også Skodsbølmark Teglværk. Atter i 1931 købtes Island og fra 1936 oprettedes Sønderjysk Lervarefabrik på stedet.

I 1974 brændte Grønlands ringovn og teglstensproduktionen ophørte på de andre fabrikker i 1980'erne. Efter 1989 blev der kun produceret lervarer på fabrikken. Det blev dog nærmest dødsstødet til fabrikken, som gik konkurs i 1993. Et italiensk firma overtog fabrikken, men måtte atter dreje nøglen om i 2002.

Teglværket blev købt af private investorer, der ønskede at opføre en ny bydel, Teglværksbyen. Bygningerne blev revet ned og der blev da også opført enkelte boliger samt udstykket grunde til villaer. Den økonomiske krise i Danmark i 2008 satte dog en brat stopper for udviklingen i området og det henligger i dag for en stor andel ubebygget.

Eksterne henvisninger 
 

Danske virksomheder etableret i 1777
Ophørt i 2002
Teglværker i Danmark
Egernsund
Virksomheder fra Sønderjylland
British Archaeological Association

British Archaeological Association blev grundlagt i 1843. Den har til formål at fremme studier af arkæologi, kunst og arkitektur og bevarelsen af antikviteter.

Henvisninger 
 Hjemmeside for British Archaeological Association

Arkæologi
Etableret i 1843
Videnskabelige og historiske institutioner
Organisationer fra Storbritannien
Iranian Center for Archaeological Research

Iranian Center for Archaeological Research er et arkæologisk forskningscenter i Iran, der blev grundlagt den 30. januar 1985 af den iranske regering. Forskningscenteret har til opgaver består i fremmelse, beskyttelse og bevaring af arkæologiske og historiske steder og studier i Iran.

Arkæologi
Etableret i 1985
Videnskabelige og historiske institutioner
Center for Archaeological Research
Association of Young Irish Archaeologists

Association of Young Irish Archaeologists eller AYIA blev grundlag i Belfast i 1968 af en gruppe studenter fra Queen's University Belfast.

Arkæologi
Etableret i 1968
Videnskabelige og historiske institutioner
Organisationer fra Irland
Kama

Kama kan henvise til flere artikler:
 Kama (flod) – en flod i Rusland.
 Kama (hinduisme) – en hinduistisk gud.
 Kama (distrikt) – et distrikt i Afghanistan.
 Kama (Fukuoka) – en by i Japan.
 Kama (mad) – estonisk mad.
Tojma

Tojma (; , ) er en flod i Udmurtien og Tatarstan i Rusland, en højre biflod til Kama. Den er 124 km lang (heraf 84 i Tatarstan) og afvandingsareal er på 1.446 km². Den udspringer i Udmurtien og løber til Kama nær Jelabuga i Tatarstan.

De største bifloder er Vozzjajka, Yurasjka og Karinka. Den maksimale decharge er 533 m³/s (1979). Afvandingen er reguleret.

Eksterne henvisninger 

Kama-flodsystemet
Floder i republikken Tatarstan
Floder i republikken Udmurtien
Zaj

Zaj (, , ) er en flod i Tatarstan i Rusland. Den er en venstre biflod til Kama og er 270 km lang, med et afvandingsområde på 5.020 km². Den begynder nær bosætningen Mikhajlovka og munder ud i Kama på 53 moh, 7 km sydvest for Nizjnekamsk.

Byerne Zainsk og Almetevsk ligger ved Zaj.

Kama-flodsystemet
Floder i republikken Tatarstan
Mjosja

Mjosja (russisk: Мёша, tatarisk: Мишә – Mişä) er en flod i Tatarstan i Rusland og en af bifloderne til Kama fra venstre. Floden er 204 km lang og har et afvandingsområde på 4.180 km2.

Mjosja har udspring i skoven nær landsbyen Jatmas-Dusaj i Kukmorskij rajon og munder ud i Kuybysjev-reservoiret vest for landsbyen Narmonka. Floden får vandtilførsel fra sne og regn, og fra november til april er floden normalvis under is.

De største bifloder er Kazkasj, Vesle Mjosja, Tiamtibasj, Nyrsa, Nurminka og Sula. Den største vandføring er målt til 1.400 m³/s (1979). Floden er reguleret. Siden 1978 har den været værnet som et "naturligt monument i Tatarstan".

Floder i republikken Tatarstan
Kama-flodsystemet
Henry Duey

Henry Ludwig Duey (1. maj 1908 – 13. februar 1993) var en amerikansk vægtløfter som deltog i de olympiske lege 1932 i Los Angeles. 
  
Duey vandt en bronzemedalje i vægtløftning under Sommer-OL 1932 i Los Angeles. Han kom på en tredjeplads i vægtklassen Letsværvægt. Duey løftede i alt 330 kg, hvilket var 35 kg mindre end sin landsmand Louis Hostin som vandt foran Svend Olsen fra Danmark som kom på en andenplads med 360,0 kg. Der var fire vægtløftere fra tre lande som deltog i konkurrencen som blev afholdt den 30. juli 1932.

Eksterne henvisninger 
 Profil på weightliftingexchange.com 
 

Vægtløftere fra USA
Maurice Perrin

Maurice Perrin (27. oktober 1911 i Paris – 2. januar 1992 i Plaisir) var en fransk cykelrytter som deltog i de olympiske lege 1932 i Los Angeles.
 
Perrin vandt en guldmedalje i banecykling i 1932 i Los Angeles. Sammen med Louis Chaillot vandt han konkurrencen i tandem foran Ernest Chambers/Stanley Chambers fra Storbritannien og Willy Gervin/Harald Christensen fra Danmark.

Eksterne henvisninger 
 profil på memoire-du-cyclisme.net  

Mandlige cykelryttere fra Frankrig
Personer fra Paris
Redon

Redon er en by og kommune i Ille-et-Vilaine departmentet i Bretagne i det nordvestlige Frankrig.

Byer i Ille-et-Vilaine
Maharaja

Maharaja (også skrevet maharajah) er en indisk fyrstetitel. Ordet kommer fra hindi og er sammensat af maha, som betyder stor, og rajah, som betyder fyrste eller konge. Titlerne maharana, maharao og maharaol er varianter med samme betydning som maharaja. Den tilsvarende titel for kvindelige regerende fyrster er maharani. Samme titel benyttes om en maharajas ægtefælle.

Titlen maharaja blev benyttet om fyrster som regerede de mange fyrstestater, som fandtes i Indien i tiden før selvstændigheden i 1947. De fleste af de omkring 600 fyrster bar titlen maharaja eller raja. Titlen blev kun anvendt i de tilfælde fyrsten var hindu. Muslimske herskere kunne blandt andet bære titlen nawab.

Titler
Indiens historie
Marmite

Marmite er et meget salt smørepålæg, som tilberedes af gærekstrakt, der er et biprodukt fra ølbrygning. Pålægget blev skabt i 1902 i England, hvor det stadig er blandt de mest populære pålægstyper, men andre steder er det et produkt, der især sælges i butikker, der specialiserer sig i engelske madvarer. Vegemite er et lignende australsk produkt.

Marmite spises i små mængder på et stykke toast med smør under. Det spises også i sandwiches, fx kan det tilsættes i et tyndt lag i agurke-sandwiches, oste-sandwiches eller en som en oste-agurke-marmite-sandwich. Det spises i små mængder på grund af dets meget salte, bitre og koncentrerede smag. Smør bruges ligeledes for at gøre smagen mere rund.

Den 25. maj 2011 skrev britiske medier, at Marmite på grund af tilsat B-vitamin ikke må sælges i Danmark. Dette er ikke helt korrekt – produktet skal godkendes, og importøren har ikke søgt en sådan godkendelse.

Tilladt at sælge igen i Danmark fra 15. september 2014

Se også 
 Vegemite
 Cenovis
 Tartex

Eksterne kilder/henvisninger 

 Marmite

Pålæg
Kultur i Storbritannien
Zwarte Water

Zwarte Water (Sorte vand) er en 20 km lang flod  der løber i  provinsen  Overijssel i Holland. Den har sit udspring syd  for Zwolle hvor de to floder Soestwetering og Nieuwe Wetering løber sammen. Zwarte Water løber mod  nord gennem Zwolle og drejer mod nordøst. Floden Vechte løber ud i den nær Hasselt og den fortsætter forbi Zwartsluis før den munder ud i søen Zwarte Meer som hænger sammen med IJsselmeer) nær Genemuiden.

Zwarte Water er ikke en gren af  floden IJssel eller et andet navn på Vecht. Floden er derimod forbundet med IJssel via to kanaler, Willemsvaart (fra begyndelsen af 1800-tallet og ikke længere i brug) og Zwolle-IJssel-kanalen.

Floder i Nederlandene 
Overijssel
The Ambition of the Baron

After the Storm er en amerikansk stumfilm i sort-hvid fra 1915 med Gloria Swanson.

Medvirkende 
 Francis X. Bushman
 Beverly Bayne – Annetta
 Thomas Commerford
 Lester Cuneo
 Joseph Byron Totten – Joseph B. Totten
 Betty Brown
 Helen Dunbar
 Richard Travers
 Gerda Holmes
 Gloria Swanson

Kilder

Eksterne henvisninger 
 

Amerikanske film fra 1915
Film i sort-hvid
Stumfilm fra USA
Dramafilm fra USA
Carlton County

Carlton County er et county i den amerikanske delstat Minnesota. Amtet ligger i den østlige del af delstaten og grænser op mod St. Louis County i nord, Pine County i syd og mod Aitkin County i vest. Amtet grænser også op til delstaten Wisconsin i sydøst.

Carlton Countys totale areal er 2.267 km² hvoraf 39 km² er vand. I 2000 havde amtet 31.671 indbyggere. Amtets administrationscentrum ligger i byen Carlton. 

Amtet har fået sit navn efter Reuben B. Carlton.

Eksterne henvisninger

Carlton County official website
 Carltoncountyhelp.org: A guide to service organizations in Carlton County, MN 
 Kort over  Carlton County 

Counties i Minnesota
De udvalgte

De udvalgte kan henvise til:

 De Udvalgte – en roman skrevet af Marianne Curley
 De udvalgte (dokumentarfilm) – en dansk dokumentarfilm fra 2013 af Katrine Philp
 De udvalgte (tv-serie) – en dansk tv-serie sendt på DR
Bikonta

Bikonta er en fylogenetisk gruppe indenfor Eukaryoterne. Bikonta er kendetegnet ved celler med to flageller(pisketråde). Gruppen omfatter alle planter, alle alger samt en række encellede organismer. I en populær forsimpling omtales gruppen som bestående af "planter og plantelignende" organismer, hvilket for så vidt er rigtigt. Men her skal man være opmærksom på at Svampe ikke hører til Bikonta selvom de af mange opfattes som "planteagtige" – svampene hører i stedet til søstergruppen unikonta (eller mere præcist Opisthokonta, Eukaryoter hvor cellerne (oprindeligt) havde en flagel) og er således nærmere beslægtet med Dyr end med planter.
Planter og mange andre bikonter er autotrofe mens dyr og svampe er heterotrofe.

Et andet fælles træk indenfor bikonta er at generne for protetinerne TS og DHFR er fusioneret til ét gen der koder et enkelt protein med 2 funktioner. Hos unikonta oversættes disse gener separat.

Undergrupper 
 Rhizaria – (Encellede) Cercozoa, Foraminifera, Radiolaria
 Chromalveolata
 Alveolata – mikroskopiske organismer herunder ciliater og dinoflagellater
 Chromista
 Haptophyta – mikroskopiske ikke-grønne alger
 Cryptophyta – mikroskopiske ikke-grønne alger
 Stramenopila – brunalger, gulalger, gulgrønalger, kiselalger m.fl.
 Archaeplastida
 Rødalger (Rhodophyta)
 Glaucophyta – mikroskopiske grønne alger
 Planter (Plantae eller Viridiplantae eller Chloroplastidae)

Kilder
Julius Indongo

Julius Munyelele Indongo  (født 12. februar 1983) er en namibisk amatørbokser, som konkurrerer i vægtklassen letvægt. Indongo har ingen større internationale resultater, og fik sin olympiske debut da han repræsenterede Namibia under Sommer-OL 2008. Her blev han slået ud i kvartfinalen.

Eksterne henvisninger 
 http://www.sports-reference.com/olympics/athletes/in/julius-indongo-1.html 

Boksere fra Namibia
Japhet Uutoni

Japhet Uutoni (født 29. juni 1979) er en namibisk amatørbokser, som konkurrerer i vægtklassen let-fluevægt. Uutoni fikk sin olympiske debut da han repræsenterede Namibia under Sommer-OL 2008. Her blev han slået ud i ottendedelsfinalen af Łukasz Maszczyk fra Polen i samme vægtklasse. Han vandt også en guldmedalje under Commonwealth Games i 2006 i Melbourne.

Eksterne henvisninger 
 http://www.sports-reference.com/olympics/athletes/uu/jafet-uutoni-1.html 

Boksere fra Namibia
Bazookahosen

Bazookahosen er et dansk indie-bluesband dannet i november 1998 af medlemmerne (i alfabetisk rækkefølge) Julie Asmussen (sang, kazoo, bratch m.m.), Jenz Koudahl (percussion, mundharpe, sang, scratch, radio m.m.), Mikael Larsen (guitar, cigarkasseguitar, sang m.m.), Rasmus Meisler (guitar, bas, sang og percusssion), Troels Nielsen (trommer) og Sylvester Roepstorff (basklarinet, tenorsaxofon, klarinet, dans m.m.). Julie Asmussen forlod bandet efter udgivelsen af den første CD-udgivelse fra 2003. Denne blev indspillet i Gula Studion i Malmø, udgivet på Cookie Tin Records og hed Bazookahosen. Bandets anden CD med titlen Asfalt udkom på samme selskab i 2005, indspillet i Ninth World Musics studier med Per Oliver Jørgens som tekniker. Albummet fik tre ud af seks stjerner i musikmagasinet GAFFA og fire ud af seks stjerner hos soundvenue.

I 2000 og 2001 lavede Bazookahosen musik til Tim Feldmanns to koreografier, Ene – Ikke alene og Den Eksploderede Mand, hvor det også indgik i selve koreografien. Med denne forestilling var bandet bl.a. i Durban, Sydafrika. Bazookahosen er mest kendt for nummeret "Per Arnoldi", som det bl.a. har optrådt med i TV-udsendelsen Den 11. time på DR2, hvor kunstneren Per Arnoldi var aftenens gæst. Bazookahosen har deltaget i de første cigarbox-guitar-festivaler' i Kentucky i 2004 og 2005. Samme år fremførte bandet deres suite "Hvad blev der af de gamle danske færger?" i Den Anden Opera. Bazookahosen var sidst på turné på vestkysten i USA i 2007. Bazookahosen spiller fortsat og optræder med jævne mellemrum.

Diskografi 
 Asfalt (2005)

Referencer

Eksterne henvisninger 
 

Indierockgrupper fra Danmark
Musikgrupper fra 1998
Mûr-de-Bretagne

Mûr-de-Bretagne er en kommune i Côtes-d'Armor departementet i Bretagne i det nordvestlige Frankrig.

Kilder 

Byer i Côtes-d'Armor
Bep van Klaveren

Lambertus Bep van Klaveren (26. september 1907 i Rotterdam – 12. februar 1992) var en nederlandsk bokser som deltog i de olympiske lege 1928 i Amsterdam.

Van Klaveren blev olympisk mester i boksning under OL 1928 i Amsterdam. Han vandt en guldmedalje i vægtklassen fjervægt. I finalen besejrede han argentinske Víctor Peralta. Der var 18 boksere fra 18 lande som stillede på i konkurrencen som blev afholdt fra den 7. til 11. august 1928.

Galleri

Eksterne henvisninger 
 http://www.sports-reference.com/olympics/athletes/va/bep-van-klaveren-1.html 

Boksere fra Nederlandene
Olympiske mestre fra Holland
Boksere ved sommer-OL 1928
Blomsterknop

Blomsterknopper er et forstadie til selve blomsten – knoppen er altså blomstens udvendige side (den grønne bladside). De grønne bægerblade beskytter blomsten, som er indvendig, under dennes udvikling.

Botanik
Rodès

Rodès er en by og kommune i departementet Pyrénées-Orientales i Sydfrankrig.

Geografi 
Rodès ligger i det frodige landskab Ribéral ved floden Têt. Mod vest ligger Vinça (4 km) og mod øst Bouleternère (4 km) og Perpignan (31 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Karel Miljon

Karel Leendert Miljon (17. september 1903 i Amsterdam – 8. februar 1984 i Bennebroek) var en nederlandsk bokser, der boksede i letsværvægt.

Han deltog i Sommer-OL 1924, men opnåede ikke medalje. Han stillede senere op ved Europamesterskaberne i amatørboksning 1925, hvor han opnåede en bronzemedalje. I 1927 stillede han atter op til EM i boksning, hvor han nåede finalen, som dog blev tabt til tyskeren Hein Müller.

Han stillede op ved Sommer-OL 1928 i Amsterdam, hvor Miljon vandt de to indledende kampe på point over Emil Johansson fra Sverige og britiske Alfred Jackson. I semifinalen tabte han på point til tyske Ernst Pistulla, men Miljon vandt dog kampen om bronzemedaljen, da han besejrede sydafrikaneren Don McCorkindale. 16 boksere deltog i letsværvægtsklassen i den olympiske bokseturnering.

Eksterne henvisninger 
 

Boksere fra Nederlandene
Personer fra Amsterdam
Olympiske boksere
Olympiske bronzemedaljevindere fra Holland
Boksere ved sommer-OL 1928
Lourdes

Lourdes er en by og kommune i Hautes-Pyrénées departementet i Occitanie regionen i det sydvestlige Frankrig.

I 1858 mente 14-årige Bernadette Soubirous at have set Jomfru Maria ved en grotte nær Lourdes, hvilket har gjort byen kendt i den katolske verden.

Venskabsbyer 
Lourdes har følgende venskabsbyer:
  Częstochowa i Polen
  Fátima in Portugal
  Loreto i Italien
  Altötting i Tyskland

Kilder 

Byer i Hautes-Pyrénées
Ted Morgan

Edward Ted Morgan (5. april 1906 – 22. november 1952)
var en bokser fra New Zealand. Under Sommer-OL 1928 i Amsterdam Nederland vandt han en guldmedalje i vægtklassen weltervægt. Han er den eneste bokser fra New Zealand som har vundt en guldmealje under et OL.

Eksterne henvisninger 
 http://www.sports-reference.com/olympics/athletes/mo/ted-morgan-1.html 

Boksere fra New Zealand
Olympiske mestre fra New Zealand
Olympiske boksere
Boksere ved sommer-OL 1928
Cass County (Minnesota)

Cass County er et county i den amerikanske delstat Minnesota. Amtet ligger i de vestlige del af delstaten og grænser op mod Itasca County i nordøst, Aitkin County og Crow Wing County i sydøst, Morrison County i syd, Todd County og Wadena County i sydvest og mod Hubbard County og Beltrami County i nordvest.

Cass Countys totale areal er 6.253 km² hvoraf 1.027 km² er vand. I 2000 havde amtet 27.150 indbyggere. Amtets administration ligger i byen Walker.

Amtet blev grundlagt i 1851 og har fået sit navn efter politiker og præsidentkandidat Lewis Cass.

Eksterne henvisninger 

Counties i Minnesota
Alexis Argüello

Alexis Argüello (19. april 1952 – 1. juli 2009) var en nicaraguask bokser fra Managua. 

Han vandt verdensmesterskabet i tre vægtklasser (fjervægt, junior-letvægt og letvægt. Argüello tabte aldrig de vundne titler, men opgav disse i takt med, at han bevægede sig op i vægt. Efter at have opgivet verdensmesterskavet i letvægt forsøgte Argüello i 1982 at vinde verdensmesterskabet i letweltervægt mod amerikaneren Aaron Pryor, men blev stoppet i to forsøg.

Kilder

Eksterne henvisninger 

Sportsfolk fra Nicaragua
Verdensmestre i boksning
Boksere i International Boxing Hall of Fame
Personer fra Managua
Chippewa County (Minnesota)

Chippewa County er et county i den amerikanske delstat Minnesota. Amtet ligger i den sydvestlige del af delstaten og grænser mod Swift County i nord, Kandiyohi County i nordøst, Renville County i sydøst, Yellow Medicine County i sydvest og mod Lac qui Parle County i vest.

Chippewa Countys totale areal er 1.522 km² hvoraf 13 km² er vand. I 2000 havde amtet 13.088 indbyggere. Amtets administration og ligger i byen Montevideo som også er amtets største by. 

Amtet har fået sit navn efter floden Chippewa River som løber igennem amtet.

Eksterne henvisninger

Counties i Minnesota
Olanrewaju Durodola

Olanrewaju Durodola (født 1. oktober 1977) er en nigeriansk amatørbokser, som konkurrerer i vægtklassen sværvægt. Durodola har ingen større internationale resultater, og fikk sin olympiske debut da han repræsenterede Nigeria under Sommer-OL 2008. Her blev han slået ud i første runde af Osmay Acosta fra Cuba i samme vægtklasse.

Eksterne henvisninger 
 http://melbourne2006.com.au/Participants/Participants?ID=105323 

Boksere fra Nigeria
Bouleternère

Bouleternère er en by og kommune i departementet Pyrénées-Orientales i Sydfrankrig.

Geografi 
Bouleternère ligger ved den lille flod Boulès i landskabet Ribéral nord for bakkerne i Aspres. Umiddelbart vest for byen ligger passet Col de Ternère (233 m), som forbinder Ribéral og Conflent.

Nærmeste byer er mod øst Ille-sur-Têt (5 km), mod syd Boule-d'Amont (13 km), mod vest Rodès (4 km) og  Vinça (6 km).

Navn 
Det catalanske navn er Bulaternera. Bula (Boulès) er navnet på en lille flod, som løber mellem Boule-d'Amont og Bouleternère. Ternera er en sammentrækning af det catalanske terra negra (sort jord). Det stemmer med at jorden øst for Boulès, hvor Bouleternère ligger, er sort og frugtbar.

Historie 
Området omkring Bouleternère var først en del af Grevskabet Roussillon, men den strategisk beliggende by blev tilknyttet Grevskabet Conflent omkring år 878. I det 10. og det 11. århundrede havde klosteret Saint-Michel de Cuxa flere besiddelser i Bouleternère, men byen hørte til Grevskabet Cerdagne. I 1117 overgik byen til Grevskabet Barcelona, men kom tilbage til Roussillon i 1303, da Jakob 2. af Mallorca gav det som len til Pierre de Fenouillet, der i 1314 også blev udnævnt til vicegreve af Ille.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Chisago County

Chisago County er et county i den amerikanske delstat Minnesota. Amtet ligger i de østlige del af delstaten og grænser op mod Pine County i nord, Washington County i syd, Anoka County i sydvest, Isanti County i vest og mod Kanabec County i nordvest. Amtet grænser også op imod delstaten Wisconsin i øst.

Chisago totale areal er 1.146 km² hvoraf 64 km² er vand. I 2000 havde amtet 41.101 indbyggere: Amtets administration ligger i byen Center City. 

Amtet er som mange andre i Minnesota influeret af de mange svenske indvandrerne som slog sig ned fra midten af 1800-tallet. Det var her Vilhelm Moberg gjorde sine forhåndsstudier for romanserien Udvandrerne i 1950'erne. De fiktive karakterer Karl-Oskar og Kristina Nilsson fra Ljuder i Småland slog sig ned ved søen Ki-Chi-Saga som senere fået navnet Lake Chisago. Arven efter "nybyggerne" hædres årligt med Karl Oskar Days i byen Lindstrom. 

Amtet har fået sit navn efter den største sø i amtet, Lake Chisago.

Counties i Minnesota
Limoux

Limoux er en by og kommune i departementet Aude i regionen Occitanie i det sydlige Frankrig. Byen ligger ca. 30 km syd for Carcassonne. Aude-floden løber gennem byen, der er særligt kendt for en mousserende vin kaldet Blanquette.

Byer i Aude
Tour de France-byer
Chippewa River

Chippewa River er en omkring 195 km lang biflod til Minnesota River, i det vestlige og sydvestlige Minnesota in i USA. Via Minnesota River, er en del af floden Mississippis afvandingsområde.

Floden løb 
Chippewa River kommer fra Chippewa Lake i Douglas County, 11.3 km nordvest for Alexandria, og passerer adskillige søer i sit øvre løb. Den løber mod vest gennem Grant County, hvor den drejer i mere sydlig retning , gennem Pope, Stevens, Swift og Chippewa Counties. Floden passerer byerne Hoffman, Cyrus og Benson; den forenes med Minnesota River i Montevideo. Nogle dele af floden , især i i Pope og Swift Counties, er blevet rettet ud og kanaliseret.

I Pope County, modtager Chippewa River Little Chippewa River, der er 70 km lang, og løber gennem Douglas og Pope Counties. Ved Benson møder den East Branch Chippewa River, der er omkring 145 km lang, og kommer fra den sydøstlige del af Douglas County og løber mest mod syd i Pope County, gennem adskillige søer, ind i Swift County, hvor den drejer mod vest.

Referencer 

 Columbia Gazetteer of North America entry 
 DeLorme (1994). Minnesota Atlas & Gazetteer. Yarmouth, Maine: DeLorme. .

Minnesotas geografi
Vandløb i USA